﻿ गिरावट का फायदा उठाएं: आशीष सोमैया
प्रकाशित Mon, 26, 2018 पर 10:19 | स्रोत : CNBC-Awaaz
बाजार की आगे की चाल और दिशा पर बात करते हुए मोतीलाल ओसवाल एएमसी के आशीष सोमैया ने कहा कि क्रूड कीमतों में गिरावट बाजार के लिए सबसे बड़ी राहत है। बाजार की नजर देश की राजनीति पर भी रहेगी। विधानसभा चुनावों में बीजेपी की हार बाजार के लिए निगेटिव साभित होगी। चुनाव के दौरान बाजार में उतार-चढ़ाव रहेगा। लेकिन ये बात ध्यान में रखें कि राज्यों का चुनाव केंद्र के चुनाव से अलग होता है।
आशीष सोमैया की राय है कि आईटी शेयरों में गिरावट अस्थायी है, आगे इनमें बढ़त देखने को मिलेगी। इंश्योरेंस, फाइनेंस कंपनियों पर नजर बनाएं रखें। बाजार में गिरावट का फायदा उठाएं और सस्ते में मिल रहे अच्छे शेयरों को पोर्टफोलियो में शामिल करें। गिरावट पर एसआईपी में निवेश बढ़ाएं।